AHL-joukkue Milwaukee Admiralsin maalilla alkukauden pelannut Juuse Saros on nostettu NHL:ään Nashville Predatorsiin.

Saros pelaa lauantain ja sunnuntain välisenä yönä Buffalo Sabresia vastaan. Saros on voittanut seitsemän edellistä AHL-otteluaan.

− Edellisenä iltana sain kuulla ja lennämme Viktor Arvidssonin kanssa lähes suoraan peliin, Saros kommentoi Jatkoajalle.

Admiralsin maalilla Saros on voittanut yhteensä kahdeksan pelaamastaan kymmenestä ottelusta. Hänen torjuntaprosenttinsa on 91,9% ja tilillä on myös yksi nollapeli.